02014R0412 — SL — 02.11.2014 — 001.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) št. 412/2014

z dne 23. aprila 2014

o odprtju in upravljanju uvoznih tarifnih kvot Unije za jajca, jajčne proizvode in albumine s poreklom iz Ukrajine







Člen 1

Odpiranje in upravljanje tarifnih kvot

1. S to uredbo se odprejo in upravljajo uvozne tarifne kvote za sektor jajc in albuminov iz Priloge I.

2. Količina proizvodov, za katero veljajo kvote iz odstavka 1, carinska stopnja, ki se uporablja, in ustrezna zaporedna številka so določene v Prilogi I.

3. Uvozne tarifne kvote iz odstavka 1 se upravljajo z uvoznimi dovoljenji.

4. Uporabljata se uredbi (ES) št. 1301/2006 in (ES) št. 376/2008, razen če ni v tej uredbi drugače določeno.

5. V tej uredbi se teža jajčnih proizvodov pretvori v ekvivalent jajc v lupini v skladu s standardnimi normativi porabe iz Priloge 69 k Uredbi Komisije (EGS) št. 2454/93 ( 1 ).

6. V tej uredbi se teža mlečnih albuminov pretvori v ekvivalente jajc v lupini v skladu s standardnimi normativi porabe 7,00 za posušene mlečne albumine (oznaka KN 3502 20 91 ) in 53,00 za druge mlečne albumine (oznaka KN 3502 20 99 ) na podlagi načel pretvorbe iz Priloge 69 k Uredbi (EGS) št. 2454/93.

▼M1

Člen 2

Obdobje veljavnosti uvozne tarifne kvote

1. Uvozne tarifne kvote iz člena 1(1) so odprte od 25. aprila do 31. decembra 2014 in od 1. januarja do 31. decembra 2015.

2. Višina letne uvozne tarifne kvote za leto 2015 za vsako zaporedno številko iz Priloge I se razdeli na štiri podobdobja:

(a) 25 % od 1. januarja do 31. marca;

(b) 25 % od 1. aprila do 30. junija;

(c) 25 % od 1. julija do 30. septembra;

(d) 25 % od 1. oktobra do 31. decembra.

▼B

Člen 3

▼M1

Zahtevki za izdajo uvoznih dovoljenj in uvozna dovoljenja za obdobje veljavnosti kvote 2014

▼B

1. Zahtevki za dovoljenja se vložijo najpozneje 15. koledarski dan po datumu začetka veljavnosti te uredbe do 13.00 ure po bruseljskem času.

2. Zahtevki za dovoljenja lahko vključujejo samo eno zaporedno številko. Lahko se nanašajo na več proizvodov z različnimi oznakami KN. V takih primerih se vse oznake KN in njihova poimenovanja navedejo v razdelkih 15 in 16 zahtevka za dovoljenje in samega dovoljenja. V primeru tarifne kvote 09.4275 iz Priloge I se celotna količina pretvori v ekvivalente jajc v lupini.

3. Zahtevki za dovoljenje se nanašajo na za najmanj 1 tono in na največ 10 % količine, ki je na voljo za zadevno kvoto.

4. V zahtevkih za dovoljenje in dovoljenjih je navedeno naslednje:

(a) v razdelku 8 ime „Ukrajina“ kot država porekla, polje „da“ pa je označeno s križcem;

(b) v razdelku 20 ena od navedb iz Priloge II.

5. Ob vložitvi zahtevka za dovoljenje se položi varščina v višini 20 EUR na 100 kilogramov.

6. Najpozneje sedmi delovni dan po koncu obdobja za predložitev zahtevkov iz odstavka 1 države članice obvestijo Komisijo o celotni količini iz zahtevkov v kilogramih teže ekvivalentov jajc v lupinah in razčlenjeno po zaporednih številkah.

7. Za sprostitev količine, dodeljene v skladu z uvozno tarifno kvoto iz člena 1(1) v prosti promet, je treba predložiti uvozno dovoljenje.

8. Uvozna dovoljenja se izdajo od 7. do najpozneje 12. delovnega dne po roku za obveščanje iz odstavka 6.

▼M1

Člen 3a

Zahtevki za izdajo uvoznih dovoljenj in uvozna dovoljenja za obdobje veljavnosti kvote 2015

1. Za sprostitev količin, dodeljenih v skladu z uvoznimi tarifnimi kvotami iz člena 1(1), v prosti promet je treba predložiti uvozno dovoljenje.

2. Ob vložitvi zahtevka za uvozno dovoljenje tržni udeleženec položi varščino v višini 20 EUR na 100 kilogramov.

3. Zahtevki za dovoljenje lahko vključujejo samo eno zaporedno številko. Lahko se nanašajo na več proizvodov z različnimi oznakami KN. V takih primerih se vse oznake KN in njihova poimenovanja navedejo v razdelkih 15 in 16 zahtevka za dovoljenje in samega dovoljenja. V primeru tarifne kvote 09.4275 iz Priloge I se celotna količina pretvori v ekvivalente jajc v lupini.

4. V zahtevkih za dovoljenje in dovoljenjih je navedeno naslednje:

(a) v razdelku 8 ime „Ukrajina“ kot država porekla, polje „da“ pa je označeno s križcem;

(b) v razdelku 20 ena od navedb iz Priloge II.

5. V vsakem dovoljenju je navedena količina za vsako oznako KN.

6. Zahtevki za uvozna dovoljenja se vložijo v prvih sedmih dneh meseca pred vsakim podobdobjem iz člena 2(2).

7. Zahtevki za dovoljenja se nanašajo na najmanj 1 tono in največ 10 % količine, ki je na voljo za zadevno kvoto v podobdobju veljavnosti kvote.

8. Države članice do 14. dne v mesecu, v katerem se vložijo zahtevki, obvestijo Komisijo o skupnih količinah, vključno z obvestili o ničnih zahtevkih, v vseh zahtevkih, izraženih v kilogramih teže ekvivalentov jajc v lupinah v primeru tarifne kvote 09.4275 iz Priloge I in v kilogramih teže proizvoda v primeru tarifne kvote 09.4276, razčlenjeno po zaporednih številkah.

9. Uvozna dovoljenja se izdajo od 23. dneva v mesecu, v katerem se vložijo zahtevki, in najpozneje do zadnjega dneva v navedenem mesecu.

10. Komisija po potrebi določi količine, za katere zahtevki za dovoljenja niso bili vloženi in ki se samodejno dodajo količini, določeni za naslednje podobdobje veljavnosti kvote.

▼B

Člen 4

▼M1

Veljavnost uvoznih dovoljenj za obdobje veljavnosti kvote 2014

▼B

1. Uvozna dovoljenja veljajo od prvega dneva izdaje do ►M1 31. decembra 2014 ◄ .

2. Brez poseganja v člen 8(1) Uredbe (ES) št. 376/2008 je prenos pravic, ki izhajajo iz dovoljenj, omejen na prevzemnike, ki izpolnjujejo pogoje iz člena 5 Uredbe (ES) št. 1301/2006.

▼M1

Člen 4a

Veljavnost uvoznih dovoljenj za obdobje veljavnosti kvote 2015

Z odstopanjem od člena 22 Uredbe (ES) št. 376/2008 veljajo uvozna dovoljenja 150 dni od prvega dneva podobdobja, za katero so bila izdana. Rok veljavnosti uvoznih dovoljenj pa se izteče najpozneje 31. decembra 2015.

▼M1

Člen 5

Obveščanje Komisije v obdobju veljavnosti kvote 2014

1. Z odstopanjem od drugega pododstavka člena 11(1) Uredbe (ES) št. 1301/2006 države članice obvestijo Komisijo:

(a) najpozneje do 14. novembra 2014 o količinah proizvodov, vključno z obvestili o ničnih zahtevkih, za katere so bila v obdobju veljavnosti kvote 2014 izdana uvozna dovoljenja;

(b) najpozneje do 30. aprila 2015 o količinah proizvodov, vključno z obvestili o ničnih zahtevkih, ki so zajete v neuporabljenih ali delno uporabljenih uvoznih dovoljenjih in ustrezajo razliki med količinami, označenimi na hrbtni strani uvoznih dovoljenj, in količinami, za katere so bila izdana dovoljenja.

2. Najpozneje do 30. aprila 2015 države članice Komisijo obvestijo o količinah proizvodov, ki so bile dejansko sproščene v prosti promet v obdobju veljavnosti uvozne tarifne kvote 2014.

3. V obvestilih iz odstavkov 1 in 2 so v primeru tarifne kvote 09.4275 iz Priloge I količine izražene v kilogramih teže ekvivalentov jajc v lupinah, v primeru tarifne kvote 09.4276 pa v kilogramih teže proizvoda, razčlenjeno po zaporednih številkah.

▼M1

Člen 5a

Obveščanje Komisije v obdobju veljavnosti kvote 2015

1. Z odstopanjem od drugega pododstavka člena 11(1) Uredbe (ES) št. 1301/2006 države članice Komisijo najpozneje 10. dan po mesecu vložitve zahtevkov obvestijo o količinah, vključno z obvestili o ničnih zahtevkih, ki so zajete v izdanih dovoljenjih.

2. Z odstopanjem od drugega pododstavka člena 11(1) Uredbe (ES) št. 1301/2006 države članice Komisijo obvestijo o količinah, vključno z obvestili o ničnih zahtevkih, ki jih zajemajo neuporabljena ali delno uporabljena uvozna dovoljenja in ustrezajo razliki med količinami, označenimi na hrbtni strani uvoznih dovoljenj, in količinami, za katere so bila dovoljenja izdana:

(a) vključno z obvestili iz člena 3a(8) te uredbe v zvezi z zahtevki, vloženimi za zadnje podobdobje veljavnosti kvote za 2015;

(b) za količine, ki v prvem obvestilu iz točke (a) še niso bile prijavljene, najpozneje do 30. aprila 2016.

3. Najpozneje do 30. aprila 2016 države članice Komisijo obvestijo o količinah proizvodov, ki so bile dejansko sproščene v prosti promet v obdobju veljavnosti navedene uvozne tarifne kvote.

4. V obvestilih iz odstavkov 1, 2 in 3 so v primeru tarifne kvote 09.4275 iz Priloge I količine izražene v kilogramih teže ekvivalentov jajc v lupinah, v primeru tarifne kvote 09.4276 pa v kilogramih teže proizvoda, razčlenjeno po zaporednih številkah.

▼B

Člen 6

Začetek veljavnosti

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I

Ne glede na pravila za razlago kombinirane nomenklature besedilo poimenovanja proizvodov šteje za okvirno, saj je uporaba preferencialnega režima v tej prilogi določena z oznakami KN.







Zaporedna številka Oznake KN Poimenovanje Uvozno obdobje Količina v tonah Veljavne carine (EUR/tono) 09.4275 0407 21 00 0407 29 10 0407 90 10 0408 11 80 0408 19 81 0408 19 89 0408 91 80 0408 99 80 3502 11 90 3502 19 90 3502 20 91 3502 20 99 Perutninska jajca v lupini, sveža, konzervirana ali kuhana; ptičja jajca brez lupine in jajčni rumenjaki, sveži, sušeni, kuhani v sopari ali vreli vodi, oblikovani, zamrznjeni ali kako drugače konzervirani, z dodatkom sladkorja ali drugih sladil ali brez njih, primerni za prehrano ljudi; jajčni in mlečni albumini, primerni za prehrano ljudi Leto 2014 1 500 (izraženo v ekvivalentih jajc v lupini) 0 Leto 2015 1 500 (izraženo v ekvivalentih jajc v lupini) 09.4276 0407 21 00 0407 29 10 0407 90 10 Perutninska jajca v lupini, sveža, konzervirana ali kuhana Leto 2014 3 000 (izraženo v neto teži) 0 Leto 2015 3 000 (izraženo v neto teži)

▼B









PRILOGA II

Navedbe iz člena 3(4)(b)

— v bolgarščini: Регламент за изпълнение (ЕC) № 412/2014

— v španščini: Reglamento de Ejecución (UE) n o 412/2014

— v češčini: Prováděcí nařízení (EU) č. 412/2014

— v danščini: Gennemførelsesforordning (EU) nr. 412/2014

— v nemščini: Durchführungsverordnung (EU) Nr. 412/2014

— v estonščini: Rakendusmäärus (EL) nr 412/2014

— v grščini: Εκτελεστικός κανονισμός (ΕΕ) αριθ. 412/2014

— v angleščini: Implementing Regulation (EU) No 412/2014

— v francoščini: Règlement d'exécution (UE) n o 412/2014

— v hrvaščini: Provedbena uredba (EU) br. 412/2014

— v italijanščini: Regolamento di esecuzione (UE) n. 412/2014

— v latvijščini: Īstenošanas regula (ES) Nr. 412/2014

— v litovščini: Įgyvendinimo reglamentas (ES) Nr. 412/2014

— v madžarščini: 412/2014/EU végrehajtási rendelet

— v malteščini: Regolament ta' Implimentazzjoni (UE) Nru 412/2014

— v nizozemščini: Uitvoeringsverordening (EU) nr. 412/2014

— v poljščini: Rozporządzenie wykonawcze (UE) nr 412/2014

— v portugalščini: Regulamento de Execução (UE) n. o 412/2014

— v romunščini: Regulamentul de punere în aplicare (UE) nr. 412/2014

— v slovaščini: Vykonávacie nariadenie (EÚ) č. 412/2014

— v slovenščini: Izvedbena uredba (EU) št. 412/2014

— v finščini: Täytäntöönpanoasetus (EU) N:o 412/2014

— v švedščini: Genomförandeförordning (EU) nr 412/2014